Foto’s: Talle beseer in massiewe N1-ongelukWrakstukke op die N1 in Pretoria. (Foto: Netcare911) Verskeie voertuie, waaronder ŉ vragmotor, was Saterdagaand in ŉ ongeluk op die N1-hoofweg by Pretoria betrokke. Netcare911 is omstreeks 20:45 na ŉ ongelukstoneel naby die Lynnwood-afrit ontbied waar verskeie mense beseer is. “Met hul aankoms op die toneel het paramedici gesien dat ŉ vragmotor oor die pad geknipmes het, wat tot gevolg gehad het dat verskeie ander voertuie in die vragmotor vasgery het,” sê Shawn Herbst, woordvoerder van Netcare911. Volgens foto’s wat op die toneel geneem is, was meer as tien voertuie in die ongeluk betrokke. Wrakstukke op die N1 in Pretoria. (Foto: Netcare911) “Dit wil voorkom of die vragmotor uitgeswaai het vir afsperrings in die pad wat vroeër daar geplaas is om ŉ misdaadtoneel af te sper.” Volgens Herbst het verskeie mense beserings opgedoen wat wissel van matige tot ernstige beserings. Die pasiënte is almal op die toneel behandel en met verskillende ambulansdienste hospitaal toe geneem.